โดนจนได้! ตลท.จับ AMARIN ติด Cash Balance หลังราคาพุ่งแรง
โดนจนได้! ตลท.จับ AMARIN เข้ามาตรการกำกับการซื้อขายระดับ 1 : Cash Balance มีผลวันนี้ - 19 ธ.ค. 59
29 พ.ย. 2559

ตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance ดังนี้ บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน) หรือ AMARIN โดยมีผลวันที่29 พ.ย. 2559 สิ้นสุดวันที่ 19 ธ.ค. 2559
ขณะที่ล่าสุด AMARIN ระบุว่า ตามที่ตลาดหลักทรัพย์ได้มีการสอบถามถึงพัฒนาการใดๆ ที่อาจส่งผลต่อราคาหลักทรัพย์ของเนื่องจากพบว่าสภาพการซื้อขายหลักทรัพย์เปลี่ยนแปลงไปอย่างมากจากวันก่อนหน้าเพื่อให้ผู้ถือหุ้นและหรือผู้ลงทุนได้มีข้อมูลในการประกอบการตัดสินใจลงทุนอย่างครบถ้วน
โดยบริษัทชี้แจงว่าณ ปัจจุบัน บริษัทไม่มีเหตุการณ์พิเศษใดๆ ที่ยังไม่ได้เปิดเผย หรือสารสนเทศที่มีนัยสำคัญที่บริษัทอยู่ระหว่างพิจารณาและอาจเปิดเผยต่อตลาดหลักทรัพย์ในระยะเวลาอันใกล้ เช่น การเพิ่มทุน การร่วมทุน การได้มาหรือจำหน่ายไปซึ่งทรัพย์สินหรือข้อพิพาทที่สำคัญ ซึ่งอาจส่งผลกระทบต่อสภาพการซื้อขายที่เปลี่ยนแปลงไป
อนึ่งราคาหุ้น AMARIN ปิดตลาดวานนี้ (28 พ.ย.) ที่ 8.50 บาท ปรับตัวขึ้น 1.15 บาท หรือ 15.65% ด้วยมูลค่าซื้อขาย 865.05 ล้านบาท